**Referat af bestyrelsesmøde i Leder- mellemledersektionen**

**Socialpædagogerne Østjylland**

**Tirsdag den 9. april 2019**

Til stede: Gert Landergren Due, Jacob Thiesen, Bitten Tobberup, Tina Naldal, Lene Koba

Afbud fra: Vivi Storm Skou, Anne Fynboe Madsen, Grete Kold Jørgensen, Sara Ellesøe Hansen

Referent: Jette Boel

Gert indledte mødet med at byde den nye bestyrelse velkommen.

**1. Formalia**

**1.1. Godkendelse af dagsorden**

Dagsordenen blev godkendt.

**2. Behandlings- og beslutningspunkter**

**2.1. Konstituering**

a)Formand, Jacob blev valgt som formand

b)Næstformand, Bitten blev valgt som næstformand

c)Repræsentant til landslederudvalget, Anne blev valgt

**2.2. Evaluering af generalforsamling**

1. Selve generalforsamlingen

Generalforsamlingens afvikling forløb som det skulle.

1. Vi er Socialpædagogerne

Processen var fin, godt at lære andre at kende. Også godt at det var en kort proces.

1. Stine Bosse

Udsagn: Dejligt at vi ikke var flere, det blev meget nært og dialogbaseret. Hun udviste stor respekt for offentlige ledere – det var et godt signal. En enkelt var lidt skuffet.

Gert åbnede op for en drøftelse af, om vi kunne have gjort noget anderledes i forhold til at have fået flere deltagere.

Bud: Små appetitvækkere hen ad vejen, en mere personlig invitation, et fysisk brev, give TR en ”pakke” med en personlig invitation til lederen, flere SMS op til.

Konklusion, vi kigger på en anden måde at invitere på til det åbne bestyrelsesmøde i efteråret.

**2.3. Fremtidigt arbejde – ideudvikling i forhold til åbent bestyrelsesmøde i efteråret/vinteren.**

Gert foreslog, at temaet kommer til at handle om lederenes arbejdsmiljø, og hvad vi i Socialpædagogerne kan gøre, når det er lederens eget arbejdsmiljø, der er på spil.

Forslag: Kom og vær med til at designe det gode arbejdsmiljø for lederne.

Spørgsmål: Hvad er det gode arbejdsmiljø – og hvorfor er det så svært at tale om? Hvad er god ledelse?

Forslag: Eventuelt et kort oplæg, eventuelt en leder der fortæller en god historie, lederens arbejdsmiljø – er det selvregulerende, Dorthe Toft om dilemmaer.

Konklusion: Vi laver en skriftlig høring af vores forslag, og får på den måde trykprøvet, om vi er på rette vej.

**3. Orienteringspunkter**

**3.1. Lederlandsudvalget og herunder Landslederkonferencen 19. og 20. september 2019**

Landslederkonferencen: Vi udsender mere præcise oplysninger om sted og pris, når vi har fået materiale herom.

**3.2. Presse og politik**

Vi har skrevet debatindlæg vedr. konsekvenser ved nedlæggelse af Regionerne og om forholdene for psykiatriområdet i Aarhus.

Gert har aftalt med forbundsformand Benny Andersen, at de sammen tager på arbejdsplads med Morten Østergaard (R) på STU i Syddjurs. Dato er ikke fastlagt.

**4. Eventuelt**

Vi udsender 2 nyhedsmail målrettet ledere to gange årligt. I den næste nyhedsmail vil vi gerne præsentere jer. Det blev aftalt, at journalist Steen Kabel kan ringe til de nye bestyrelsesmedlemmer for at aftale interview.

En ide til nyhedsmailen: Husk at holde ferie – når du har ferie! Og at sikre, at der er klare aftaler for kontaktbarhed.